****

**Екскурзия до Португалия**

**Самолетна програма 8 дни / 7 нощувки**

**Дата: 29.09.2020**

**Цена: 822 евро / 1608лв.**

**Цената включва:**

* 7 нощувки в хотели 3\*: 2 нощувки в Порто и 5 нощувки в Лисабон;
* 7 закуски в ресторанта към съответния хотел;
* Самолетен билет София – Лисабон – София с включени летищни такси и чекиран багаж до 10 кг. + 8 кг. ръчен;
* Туристическа програма в
* Транспорт с комфортен автобус;

**Цената не включва:**

* Доплащане за настаняване в единична стая – 195 евро / 381 лв.
* Медицинска застраховка към ЗЗД „Армеец“ с покритие 5000 евро за 8 дена за лица на възраст до 70г. – 8 лв; за лица на възраст от 70г. до 85г. – 19 лв;
* Целодневна екскурзия до „Сетубал и Евора“ при минимум 25 души – 35 евро
* Целодневна екскурзия до „Кабо де Рока – Кашкаиш – Ещорил“ при минимум 25 души - 35 евро
* Застраховка „Отмяна на пътуването“

**С тази екскурзия ще посетите:** Лисабон, Обидош, Алкобаса, Назаре, Баталя, Фатима, Порто, Абейру, Коимбра, Сетубал и Евора (по желание), Кабо де Рока, Кашкаиш и Ещорил (по желание)

**Маршрут:** 900 км.

**Туристическа програма**

**Ден 1: София – Лисабон**

Отпътуване за Португалия с полет София – Лисабон. Трансфер до хотела в Лисабон. Нощувка.

**Ден 2: Лисабон – Обидош – Алкобаса –Назаре –Баталя -Фатима - Порто**

Закуска. Отпътуване за Обидош. Продължаваме към манастира „Света Богородица от Алкобаса“ с впечатляваща архитектура и учудващо красиви помещения, които ни връщат в Средновековието. Отпътуване към Назаре, където океанът среща брега с огромни вълни. Назаре е най-известното рибарско селище в Португалия, а местните рибари и до днес използват дървени лодки, украсени по начина, по който са изглеждали и лодките на предците им. Свободно време за обяд в Назаре. Денят продължава с посещение на един от най-впечатляващите и оригинални със своята готическа архитектура манастири - Санта Мария да Виктория. Този удивителен паметник на църковното и архитектурното изкуство е тясно свързан с вековната история на страната.Следва посещение на Фатима-вълшебно място в Португалия с най-голямата португалска катедрала, посветена на Света Богородица. Продължаваме към Порто. Настаняване в хотел в града. Нощувка.

**Ден 3: Порто**

Закуска. Туристическа програма в Порто – градът на сините плочки и сините мозайки, на рубиненото вино – Портвайн, превърнало се в символ на страната. Един от най – старите градове в Европа, Порто е уникална симбиоза от древност и съвремие. Ще видим най-високата камбанария в Португалия – „Торе душ Клерикуш“ - символ на Порто, Централният площад "Либердаде" с паметника на португалския владетел Педро ІV, Кметството с часовниковата кула, мостовете над река Дауро, Катедралата. Посещение на винарска изба и дегустация на традиционния портвайн /10 EUR/. Разходка в крайбрежният район Рибейра. Това е историческият център на Порто, обект под закрилата на ЮНЕСКО. Връщане в хотела. Нощувка.

**Ден 4: Порто – Абейру – Коимбра – Лисабон**

Закуска. Посещение на светилището Фатима – едно от най-известните места за поклонение в света; на мястото, където се явила Дева Мария се издигат Базиликата и Капелата „Даш Апарисиош”. Днес градчето Фатима представлява огромен площад, застлан с мраморни плочи. Продължаваме към Коимбра, която все още носи частица от достолепието на функцията си като столица на страната през Средните векове. Това, с което е най-прочут градът обаче, е Университетът в Коимбра – най-старият в Португалия и един от най-старите в света. Ще посетим прочутата барокова библиотека на университета; параклиса Свети Михаил; университета, настанен в средновековния кралски дворец.

Следва разходка в португалската Венеция-градчето Авейру. Типичните за града лодки, каналите и цветните къщи създават атмосфера, с която малко други градчета ще успеят да ви очароват. Отпътуване за Лисабон. Настаняване в хотел. Нощувка в Лисабон.

**Ден 5: Лисабон – Сетубал и Евора (по желание) – Лисабон**

Закуска. Свободно време или по желание екскурзия до Сетубал и Евора.

Сетубал е едно от най-важните пристанища по атлантическото крайбрежие, прекрасен град, съчетал различни архитектурни стилове. Продължаваме към Евора. Пешеходна разходка в Евора - градче, включено в Списъка за световното културно и природно наследство на ЮНЕСКО: руините на Римския храм; Романско-готическа катедрала; Параклисът с костницата; Университетът. Връщане в хотела в Лисабон. Нощувка.

**Ден 6: Лисабон – Кабо де Рока – Кашкаиш - Ещорил (по желание) – Лисабон**

Закуска. Свободно време или по желание екскурзия до Кабо де Рока, Кашкаиш и Ещоруил.

Фото-пауза пред най-голямото казино в Европа и неговата превъзходна градина в Ещорил - романтично градче на Португалската Ривиера. Време за кафе в емблематичния курорт Кашкаиш - парченце португалска магия, на брега на Атлантическия океан. Ще се насладим на елегантните пешеходни улици, кокетни кафенета и луксозни вили. Следва запознаване с португалското наследство с една незабравима културна, романтична и не на последно място – духовна, разходка из Синтра/ЮНЕСКО/. Ще посетим Националният дворец, построен през Средновековието като лятна резиденция на маврите. В свободното време можете да се изкачите до замъка Пеня, кацнал върху красив масив от скали с овални форми - толкова странни, че са като приказни. Преди връщането ни в Лисабон хапнете кейжада де Синтра - местен сладък специалитет със сирене и канела. Нощувка в Лисабон.

**Ден 7: Лисабон**

Закуска. Панорамна обиколка на Лисабон (включена в цената): кварталът Байша, реставриран след земетресението през 1755г.: площадите „Фигейра“ и „Комерсио“, Статуята на мореплавателите, кулата „Белем“ и манастира „Жеронимуш“, считан за шедьовър на португалското мануелинско изкуство, чийто основоположник е крал Мануел. Връщане в хотела. Свободно време. Нощувка.

**Ден 8: Лисабон – София**

Закуска. Трансфер до летището за полет Лисабон – София.

**Полетно разписание:**

|  |  |  |  |  |
| --- | --- | --- | --- | --- |
| **Авиокомпания** | **Направление** | **Излита** |  **Каца** | **Летище**  |
| **WIZZ AIR** | **София – Лисабон** | **11.45** | **14.05** | **София** |
| **Лисабон – София** | **14.45** | **20.40** | **Лисабон** |

**Условия за записване:**

Депозит: 50% от пакетната цена;

Доплащане: 30 дни преди датата на на отпътуване;

Минимален брой туристи за провеждане на екскурзията: 25 туристи;

**Анулации и неустойки:**

- при повече от 90 дни преди датата на отпътуване – неустойка не се удържа;

- между 89-ия и 60-ия ден преди датата на заминаване се удържа размерът на внесения депозит;

- между 59-ия и 30-ия ден преди датата на заминаване се удържа 80% от стойността на екскурзията;

**- при по-малко от 30 дни преди датата на заминаване се удържа 100% от стойността на екскурзията.**

**Необходими документи:**

* Български граждани, пътуващи по програмата е необходимо да притежават валидна лична карта или паспорт.
* За лица до 18 години, пътуващи без родител/родители – нотариално заверена декларация - оригинал и ксерокопие и копие от акта за раждане.

**Забележки:**

\* Няма специални медицински и здравни изисквания, свързани с пътуването.

\* Пътуването не е подходящо за лица с ограничена подвижност.

\* Туроператорът си запазва правото да прави промени по програмата.

\* Туроператорът предоставя възможност за сключване на допълнителна застраховка „Отмяна на пътуване“ по чл.80, ал.1, т.14 от Закона за туризма. ТО Оданс Травел предлага застраховка „Отмяна на пътуване“ при ЗАД Армеец - гр. София, ул.„Стефан Кaраджа“ 2.

\* Туроператор Оданс Травел е със сключена застраховка „Отговорност на Туроператора“ чрез застрахователен договор 03700100001955 при ЗАД Евроинс – гр.София, кв. Павлово, бул. Ал. Пушкин 13. Застрахователният договор е със срок от 25.03.2019 г. до 24.03.2020 г. Договорът е с лимит на отговорност 900 000(деветстотин хиляди лева).

\* Туроператор Оданс Травел има удостоверение за регистрация 5377 (издаден на 26.05.2015 г), ЕИК 130543693, адрес на управление гр.София, бул. Патриарх Евтимий 15, тел: 02 987 31 32; 02/ 987 31 33, имейл: pe15@odans-travel.com